( 126 ) 
n’est expressément qu'il soit mandez du consent de le 
maistresse ou de aucune des anciennes pour visiter ou 
confesser aucune malade ou pour aucune autre cause rai- 
sonnable. 
Item toutesfois et quantes fois que le maistresse dudit 
couvent vourra parler, compter ou dire aucune raison 
appartenant à son office, soit en commun ou à part as 
oraisons ou en autre lieu, toutes les autres qui seront pré- 
sentes, se doivent adont taire trest à tant que elle compte 
se raison et dit ce qu’elle vuelt dire. 
Item toutes les fois que le dit maistresse volra faire faire 
aucune nécessaire ou prouffitable chose en le dite maison, 
avant que elle le face encommenchier, il convient que elle 
ait le consent de ce faire de trois ou de quatre des an- 
chiennes des plus discrettes, et se ainsi est, nulle des autres 
n’y puet mectre empeschement que le cose ne se face. 
Item toutes celles de la dite maison se doivent conformer 
et mectre en paine à leur povoir de resambler autant 
comme elle porront boinement l’un l’autre en tout bien, 
est assavoir en boines meurs et manière simple et dévotion, 
en habit humble, en paroles édiffians, en œuvres honnestes, 
en parlant as gens sagement et discrètement, et en alant 
par le ville meurement, sans rewarder dissolutement. 
Item nulle ne portera parolles hors de le maison ne 
dehors raporte en le dite maison, dont escandale, noise, 
tenchon, rihote ou turbacion en puist venir. 
ltem, s’il avient qu’il y ait aucune fois aucun discort, le 
maistresse, les anchiennes et celles qui s’en saront aidié, 
se mectent en paine de le rappaisier, avant que autre en 
sache aporter, afin que le maison ou aucune d'icelle n'en 
soit blasmée ou escandalisée. 
ltem quelconque béghine de led. maison, qui volra disner 
ou souper ou demourer de nuit en le ville, pour y veillier 
ou pour y dormir sur l'ombre de warder aucun hostel 
Di 
